പൊലീസ് സേനയില് കാണുന്നവരൊക്കെ വണ്ടിയോടിക്കുന്നു, പി.എസ്.സിയില് കുടുങ്ങി ഡ്രൈവര്മാര്! ഡ്രൈവര്മാര്ക്ക് പകരം ഓടിക്കുന്നത് മറ്റ് ഉദ്യോഗസ്ഥര് കൊല്ലം: പൊലീസ് സേനയില്, വണ്ടിയോടിക്കാന് അറിയാവുന്നവരെല്ലാം ഡ്രൈവര് വേഷം കെട്ടുന്നതിനാല് അപകടങ്ങള് തുടര്ക്കഥയാവുന്നു. ആഭ്യന്തരവകുപ്പില് ഡ്രൈവര് തസ്തികയില് ജോലി ലഭിച്ചാല് പരിചയസമ്ബത്തുള്ളവര്ക്കും ആറുമാസം വരെ കാര്യക്ഷമതാ പരിശീലനം നല്കാറുണ്ട്. എന്നാല് മിക്കയിടത്തും ഡ്രൈവര്മാര്ക്ക് പകരം മറ്റ് ഉദ്യോഗസ്ഥര് പ്രത്യേക അനുമതിയോടെ വാഹനം ഓടിക്കുന്നതാണ് ഇപ്പോഴത്തെ രീതി. ഇത്തരക്കാര് ഓടിക്കുന്ന വാഹനങ്ങള് മിക്കതും അപകടത്തില്പ്പെടുന്നതും കേടുപാടുകള് പറ്റുന്നതും പതിവായിട്ടുണ്ട്. ഒഴിവുകള് നികത്താന് നിരവധിതവണ പി.എസ്.സിക്ക് നിര്ദ്ദേശം നല്കിയെങ്കിലും നടപടികള് ഇഴഞ്ഞുനീങ്ങുകയാണ്. വര്ഷങ്ങള്ക്ക് മുമ്ബ് റിപ്പോര്ട്ട് ചെയ്ത ഒഴിവുകളിലേക്ക് കഴിഞ്ഞ മാസമാണ് പി.എസ്.സി റാങ്ക് ലിസ്റ്റ് പ്രസിദ്ധീകരിച്ചത്. വണ്ടിയുണ്ട്, വേണ്ടുവോളം നിലവിലുള്ള 3,763 വാഹനങ്ങള്ക്ക് പുറമെ ഈ സാമ്ബത്തികവര്ഷം പുതുതായി 192 വാഹനങ്ങള് കൂടി വാങ്ങാന് സേനയ്ക്ക് അനുമതി നല്കിയിട്ടുണ്ട്. പക്ഷേ, ആകെയുള്ള ഡ്രൈവര്മാര് 2,603 പേര്! 1,160 ഡ്രൈവര്മാരുടെ തസ്തികകള് അനുവദിച്ച് ഒഴിവുകള് നികത്താന് പൊലീസ് ധനവകുപ്പിന്റെ അനുമതി തേടിയെങ്കിലും 400 തസ്തികകള്ക്ക് മാത്രമാണ് അനുമതി ലഭിച്ചത്. അപകടങ്ങള് തുടര്ക്കഥ പൊലീസ് വാഹനം അപകടത്തില്പ്പെടുന്നത് തുടര്ക്കഥയായിട്ടും അതിനെക്കുറിച്ച് ഗൗരവതരമായ അന്വേഷണം നടക്കുന്നില്ല. അപകടത്തില്പ്പെട്ട 95 ശതമാനം വാഹനങ്ങളും ഓടിച്ചിരുന്നത് മതിയായ പരിശീലനം കിട്ടാത്ത സിവില് പൊലീസ് ഉദ്യോഗസ്ഥരോ ഹോം ഗാര്ഡുകളോ ആയിരുന്നു. നിലവില് സേനയില് വാഹനങ്ങള്: 3,763 ഡ്രൈവര്മാര്: 2,603 ഒഴിവ്: 1,160 റാങ്ക്ലിസ്റ്റില് നിന്ന് നിയമനം ലഭിക്കുന്നവര്: 400 പുതുതായി വാങ്ങുന്നത് ലൈറ്റ് മീഡിയം വാഹനങ്ങള്: 166 മീഡിയം ബസ്: 03 ഹെവി ബസ്: 08 ടാങ്കറുകള്: 02 വാട്ടര് കനോണ്: 02 ഓപ്പണ് ലോറി: 02 ആംബുലന്സ്: 02 പിങ്ക് കണ്ട്രോള് വാഹനങ്ങള്: 07